%brandDTD; ]>

# Správa profilov

Ak používate Internet doma a aj v práci, možno chcete používať oddelené záložky, nastavenia, adresáre, e-mailové účty, bočné panely atď. Alebo chcete, aby členovia vašej domácnosti pristupovali k Internetu cez ten istý prehliadač, ale s vlastnými nastaveniami.

Správca profilov vám umožní vytvoriť rôzne profily. Každý s vlastnými záložkami, nastaveniami, e-mailovými účtami atď. Pri prvej inštalácii sa automaticky vytvorí predvolený profil, ktorý &brandShortName; používa. Po vytvorení ďalšieho používateľského profilu budete vždy pri spustení aplikácie &brandShortName; môcť vybrať, ktorý profil chcete použiť.

V tejto kapitole:

- Vytvorenie nového profilu
- Odstránenie alebo premenovanie profilu

## Vytvorenie nového profilu

Ak chcete vytvoriť nový profil:

1. Spustite Správcu profilov:
   - Ak je aplikácia &brandShortName; spustená: V hlavnej ponuke zvoľte Nástroje a v podponuke vyberte položku Prepnúť profil…
   - Ak nie je aplikácia &brandShortName; spustená: Otvorte ponuku Štart, zvoľte Programy, vyberte priečinok &brandShortName; a kliknite na položku Správca profilov. Pri spustení &brandShortName; z Findera alebo Docku držte klávesu `Option`. Zadajte v konzole: `./seamonkey -profilemanager`
2. Kliknite na tlačidlo Vytvoriť profil, prečítajte si informácie a kliknite na tlačidlo Ďalej.
3. Zadajte názov profilu. Môžete ho nazvať ako chcete, napríklad podľa svojho mena alebo činnosti, pre ktorú je profil určený - napríklad Škola..
4. Ponechajte predvolené umiestnenie priečinka nového profilu, ale ak ho chcete zmeniť, kliknite na tlačidlo Vybrať priečinok a zvoľte nové umiestnenie priečinka.
5. V prípade, že máte nainštalované jazykové balíčky, kliknite na tlačidlo Vybrať jazyk a zvoľte preferovaný jazyk.
6. Kliknite na tlačidlo Dokončiť.

[Návrat na začiatok kapitoly]

## Odstránenie alebo premenovanie profilu

Môžete odstrániť profil, ktorý už nepoužívate. Ak chcete odstrániť alebo premenovať existujúci profil:

1. Spustite Správcu profilov:
   - Ak je aplikácia &brandShortName; spustená: V hlavnej ponuke zvoľte Nástroje a v podponuke vyberte položku Prepnúť profil…
   - Ak nie je aplikácia &brandShortName; spustená: Otvorte ponuku Štart, zvoľte Programy, vyberte priečinok &brandShortName; a kliknite na položku Správca profilov. Pri spustení &brandShortName; z Findera alebo Docku držte klávesu `Option`. Zadajte v konzole: `./seamonkey -profilemanager`
2. Ak chcete odstrániť profil, označte jeho názov a kliknite na tlačidlo Odstrániť profil. Zobrazí sa dialógové okno, kde vyberte jednu z nasledujúcich možností:
   - Odstrániť súbory: Vymaže priečinok s profilom, kde sú uložené údaje (záložky, nastavenia, e-mailové účty apod.) Pred kliknutím na toto tlačidlo sa uistite, že žiadne z týchto údajov už nebudete v budúcnosti potrebovať.
   - Neodstraňovať súbory: Odstráni profil zo zoznamu profilov, ale zachová priečinok s profilom. Pri použití tejto možnosti nebudú z profilu vymazané žiadne údaje.
   Ak chcete premenovať profil, označte jeho názov a kliknite na tlačidlo Premenovať profil.

[Návrat na začiatok kapitoly]