%brandDTD; ]>

# Nastavenia certifikátov

Táto kapitola popisuje postup ako nastaviť predvoľby pre certifikáty a ako používať Správcu certifikátov, Správcu bezpečnostných zariadení a ďalšie dialógové okná, ktoré sa certifikátov týkajú.

Ak si chcete pozrieť podrobné návody rôznych činností týkajúcich sa certifikátov, navštívte kapitolu Používanie certifikátov.

V tejto kapitole:

- Nastavenie certifikátov
- Správa certifikátov
- Správa bezpečnostných zariadení
- Informácie o certifikátoch a rozhodnutia

# Súkromie a bezpečnosť - Certifikáty

Táto kapitola popisuje prácu s panelom Certifikáty. Ak ho chcete zobraziť, vykonajte nasledovné kroky:

1. Otvorte ponuku &brandShortName; Upraviť a kliknite na položku Možnosti.
2. V kategórii Súkromie a bezpečnosť kliknite na podkategóriu Certifikáty. (Pokiaľ nevidíte žiadnu podkategóriu, dvojitým kliknutím na kategóriu Súkromie a bezpečnosť zobrazíte ich zoznam)

### Výber klientskeho certifikátu

Niektoré webové stránky vyžadujú, aby ste sa identifikovali certifikátom. Toto nastavenie určuje chovanie prehliadača v prípadoch, kedy má k dispozícii viac ako jeden použiteľný certifikát:

- Vybrať automaticky: Vyberte túto možnosť, pokiaľ chcete, aby prehliadač vybral certifikát bez toho, aby sa vás predtým opýtal.
- Vždy sa opýtať: Ak chcete, aby vám prehliadač vždy dal na výber, aký certifikát použiť v okamihu, keď webová stránka certifikát požaduje, vyberte túmo možnosť.

### Správa certifikátov

Certifikáty sú digitálnymi ekvivalentami osobných preukazov. Pomáhajú ostatným ľuďom identifikovať vás a vám identifikovať ostatných ľudí, webové stránky a organizácie.

Ak si chcete prezrieť certifikáty alebo zmeniť nastavenia uložených certifikátov, kliknite na tlačidlo Správa certifikátov. Ďalšie informácie o tomto dialógovom okne nájdete v časti Správa certifikátov.

### Správa bezpečnostných zariadení

Bezpečnostné zariadenie je softvérové alebo hardvérové zariadenie, ktoré slúži na ukladanie vašich certifikátov a šifrovacích kľúčov. Príkladom takého zariadenia je smart card. Váš prehliadač má vlastné vstavané softvérové zariadenie, zároveň si môžete pridať ďalšie bezpečnostné zariadenia ako napríklad smart cards.

Ak si chcete prezrieť bezpečnostné zariadania alebo zmeniť ich nastavenia, kliknite na tlačidlo Správa bezpečnostných zariadení. Ďalšie informácie o tomto dialógovom okne nájdete v časti Správa kariet Smart card a ďalších bezpečnostných zariadení.

### OCSP

Online overenie stavu certifikátov (OCSP) umožňuje Správcovi certifikátov skontrolovať online platnosť certifikátu pri každom jeho prehliadaní alebo použití. Tento proces zahŕňa porovnanie certifikátu so zoznamom zrušených certifikátov CRL udržovaným určeným webovým serverom. Aby toto overenie fungovalo, musí byť počítač v režime online.

Ak chcete upresniť využívanie OCSP, zvoľte jednu z nasledujúcich možností nastavenia v sekcii Online overenie stavu certifikátov v podkategórii Overovanie:

- Použiť Online overenie stavu certifikátov (OCSP) na potvrdenie platnosti certifikátov: označte túto voľbu, ak chcete, aby Správca certifikátov vykonal kontrolu online pri každom overení certifikátu. Ak je toto nastavenie vypnuté, Správca certifikátov kontroluje len lehotu platnosti certifikátu, či je správne podpísaný certifikačnou autoritou, ktorej vlastný certifikát CA sa nachádza v zozname na karte Certifikáty CA (v hlavnom okne Správcu certifikátov) a či je označený ako dôveryhodný pre vydávanie daného typu certifikátov.
- Overiť certifikát, ak to určuje server OCSP: označte túto voľbu, ak chcete overovať platnosť certifikátov pomocou služby definovanej v certifikáte. Správca certifikátov sa potom uisťuje, či je certifikát v zozname certifikátov určenej služby označený ako platný a kontrolujte takisto lehotu jeho platnosti a nastavenie dôveryhodnosti.
- Overiť všetky certifikáty pomocou nasledujúceho servera OCSP: označte túto voľbu, ak chcete určiť server OCSP, pomocou ktorého budete overovať všetky certifikáty. Ak zvolíte toto nastavenie, mali by ste zvoliť certifikát zo zoznamu "Odpoveď podpísal", ktorý slúži na identifikáciu toho, kto certifikát podpísal. Po zapnutí tohto nastavenia Správca certifikátov rozpozná len tie certifikáty, ktoré je možné overiť pomocou odpovede zo servera OCSP podpísanej zvoleným certifikátom (alebo certifikátom, ktorý naň nadväzuje).

  Keď vyberáte certifikát pre "Odpoveď podpísal" z rozbaľovacieho zoznamu, Správca certifikátov vyplní pole Adresa URL služby automaticky. Ak sa tak nestane, musíte ho vyplniť sami. Podrobnosti vám poskytne správca systému.

- Ak pripojenie k serveru OCSP zlyhá, označiť certifikát ako neplatný: označte túto voľbu, ak chcete v prípade nemožnosti pripojiť sa k serveru OCSP označiť overenie ako neúspešné.

Podrobnejšie informácie nájdete v časti Overovanie platnosti.