%brandDTD; ]>

# Informácie o stránke

Dialógové okno Informácie o stránke pozostáva z niekoľkých kariet, ktoré poskytujú rozličné druhy informácií o stránke, ktorú si práve prezeráte. V tejto kapitole nájdete stručný prehľad, ktorý je dostupný v jednotlivých kartách.

Ak chcete zobraziť okno Informácie o stránke, ktorú si práve prezeráte, otvorte ponuku Zobraziť a vyberte položku Informácie o stránke. Ak máte záujem o určité druhy informácií, kliknite na kartu s vami požadovanou ponukou.

Väčšina z informácií zobrazených v jednotlivých kartách (Všeobecné, Formuláre, Odkazy a Médiá), je prevzatá zo zdrojového kódu stránky. Tieto veci zvyčajne zaujímajú len webových vývojárov a ostatných odborníkov.

Viac detailov o kóde HTML, vrátane značiek nachádzajúcich sa v dialógovom okne Informácie o stránke, nájdete na stránke Špecifikácia HTML 4.01 [EN].

V tejto kapitole:

- Karta Všeobecné
- Karta Formuláre
- Karta Odkazy
- Karta Médiá
- Karta Súkromie
- Karta Bezpečnosť

## Všeobecné (Karta v dialógovom okne Informácie o stránke)

Ak vyberiete Informácie o stránke z ponuky Zobraziť, karta Všeobecné zobrazí základné informácie o práve prehliadanej stránke vo vašom prehliadači.

V hornej časti nájdete názov stránky (ak nejaký má) a nasledujúce informácie:

- Adresa URL: Štandardizovaná adresa stránky Uniform Resource Locator, ktorá sa zobrazí v paneli s adresou v okne prehliadača.
- Spôsob vykreslenia: Zobrazuje, či prehliadač používa na načítanie stránky režim ako staršie prehliadače (quirks mode) alebo režim kompatibilný so štandardami (standards compliance). Režim ako staršie prehliadače je použitý vždy, keď stránka obsahuje neštandardný kód, ktorý využívajú staré typy stránok, ktoré boli vytvorené pre zastarané typy prehliadačov a nezodpovedajú dnešným štandardom. Režim kompatibilný so štandardami striktne dodržiava normy. Prehliadač si sám vyberie spôsob vykreslenia vzhľadom na informácie, ktoré daná stránka obsahuje.
- Zdroj: Ukazuje, či bol zdrojový kód danej stránky uložený do vyrovnávacej pamäte.
- Kódovanie: Kódovanie použité pre tento dokument HTML.
- Veľkosť: Veľkosť súboru, ak je dostupná.
- Posledná úprava: Dátum, kedy bola stránka naposledy upravovaná, ak bola.
- Platnosť do: Dátum, do ktorého sú informácie na stránke platné.

Dolná časť zobrazuje meta informácie špecifikované stránkou. Meta informácie obsahujú údaje napríklad o všeobecnom popise stránky, kľúčových slovách vyhľadávania, autorských právach atď.

## Formuláre (Karta v dialógovom okne Informácie o stránke)

Ak vyberiete položku Informácie o stránke z ponuky Zobraziť a kliknete na kartu Formuláre, môžete vidieť všetky formuláre, ktoré zobrazená stránka obsahuje.

V hornej časti nájdete základné informácie o spôsobe špecifikácie každého formulára v zdrojovom kóde stránky:

- Názov: Názov formulára, ak nejaký má.
- Metóda: HTML metóda použitá na zasielanie informácií, ktoré boli zachytené formulárom, späť na server. `GET` pridá vyplnené hodnoty k webovej adrese, ktorej je formulár odoslaný. `POST` zašle webovej stránke hodnoty ako parametre, aby ich mohol program danej stránky prečítať.
- Akcia formulára: Adresa URL programu, ktorý sa spustí, keď je formulár odoslaný.

Keď v hornej časti karty Formuláre vyberiete nejaký formulár, v dolnej časti sa zobrazia detailné informácie o spôsobe, akým je každý z formulárov definovaný v HTML zdroji:

- Menovka: Označenie prvku (pokiaľ je v HTML nejako označený).
- Názov poľa: Názov prvku.
- Typ: Typ vstupného prvku, napríklad `TEXT` (na odoslanie textu), `RADIO` (prepínač) alebo `HIDDEN` (na uchovanie informácií, ktoré sú odosielané, ale nezobrazia sa na obrazovke).
- Aktuálna hodnota: Aktuálna hodnota prvku. Napríklad, aktuálna hodnota textového prvku je text, ktorý obsahuje.

## Odkazy (Karta v dialógovom okne Informácie o stránke)

Ak vyberiete položku Informácie o stránke z ponuky Zobraziť a kliknete na Odkazy, uvidíte všetky odkazy dostupné na danej stránke. Nasledujúce informácie sa zobrazia pri každom odkaze:

- Názov: Text zobrazený v prehliadači ako odkaz.
- Adresa: Adresa URL stránky, na ktorú odkaz odkazuje.
- Typ: Typ odkazu, ako napríklad Kotva (odkazuje na špecifické miesto v HTML dokumente) alebo Odoslanie formulára.

## Médiá (Karta v dialógovom okne Informácie o stránke)

Ak vyberiete Informácie o stránke z ponuky Zobraziť a kliknete na kartu Médiá, zjaví sa zoznam všetkých obrázkov a iných prvkov médií, zobrazených stránkou.

V hornej časti zoznamu nájdete základné informácie o každom prvku, vrátene adresy (URL) a typu.

Keď si vyberiete niektorý z mediálnych prvkov zobrazených v hornej časti karty Médiá, v dolnej časti sa zobrazia dostupné informácie o danom prvku ako popis, veľkosť alebo rozmery.

Vybraný prvok môžete taktiež vidieť v dolnej časti dialógového okna. Na prezeranie väčších obrázkov je potrebné kliknúť v dolnom pravom rohu dialógového okna Informácie o stránke a roztiahnuť ho.

Uloženie mediálnych prvkov ako samostatných súborov:

- Uložiť ako: Vyberte prvok, ktorý chcete uložiť, kliknite na položku Uložiť ako a vyberte miesto, kam ho chcete uložiť.

## Súkromie (Karta v dialógovom okne Informácie o stránke)

Ak vyberiete položku Informácie o stránke z ponuky Zobraziť a kliknete na kartu Súkromie, uvidíte zoznam špeciálnych prvkov, ktoré sú súčasťou danej stránky.

- Súčasti stránky: Pod adresou URL stránky je veľa kategórií. Na zobrazenie predmetov v každej kategórii, dvakrát kliknite na jej názov:
  - Odkazy: Zobrazí všetky odkazy.
  - Java Applety: Zoznam Java appletov (ak sú prítomné).
  - Mapy obrázku: Zobrazí všetky obrázkové mapy.
  - Odoslanie formulára: Zoznam skriptov používaných na zozbieraniu údajov.
  - Rámce: Zobrazí rámce, ktoré tvoria stránku.
  - Obrázky: Zobrazí všetky obrázky na stránke.
  - Externe načítané dokumenty: Obsahuje zoznam externých dokumentov, ktoré sú používané pri načítaní stránky (ako napríklad súbory css alebo obrázky).
  - Všeobecné objekty: Zobrazí zoznam všeobecných objektov.
  - Skripty: Zoznam všetkých skriptov na stránke.
- Zásady: Tlačidlo zobrazí Zásady súkromia stránky, ktorú si práve prezeráte.
- Zhrnutie: Vyberte v prípade, že chcete vidieť Ochranu osobných údajov. Zobrazia sa stručné informácie o Ochrane osobných údajov stránky, ktorú si prezeráte.
- Možnosti: Pokúsi sa otvoriť stránku zo vzdialeného servera, čo umožní používateľovi zmeniť osobné údaje uložené na tomto serveri.

## Bezpečnosť (Karta v dialógovom okne Informácie o stránke)

Ak vyberiete položku Informácie o stránke z ponuky Zobraziť a kliknete na kartu Bezpečnosť, zobrazia sa informácie o autentifikácii a šifrovaní webovej stránky, ktorú si pozeráte. V hornej časti vidíte, či bola identita webovej stránky overená a v dolnej časti sú informácie o stupni šifrovania spojenia.

Kartu Bezpečnosť môžete taktiež otvoriť kliknutím priamo na ikonu Zamknúť v dolnom pravom rohu v každom okne prehliadača.

V hornej časti karty Bezpečnosť môžete nájsť niektorý z týchto odkazov:

- Identita webovej stránky nebola overená: Identita webovej stránky, ktorú si prezeráte, nebola overená. Je možné, hoci veľmi nepravdepodobné, že webová stránka nie je tým, za čo sa vydáva.
- Identita webovej stránky bola overená: Certifikát webovej stránky bol overený certifikačnou autoritou (CA) a označený ako dôveryhodný. Môžete si byť istý, že webová stránka je tou, za ktorú sa vydáva.

V dolnej časti Bezpečnostnej karty môžete nájsť niektorý z týchto odkazov:

- Spojenie nie je zabezpečené: Je možné, že ostatní ľudia uvidia informácie, ktoré odosiela váš počítač webovej stránke a naopak informácie, ktoré sú webovou stránkou zasielané do vášho počítača. Je však veľmi nepravdepodobné, že by to niekto robil.
- Spojenie je zabezpečené: Vo všeobecnosti, stupeň šifrovania závisí od použitej dĺžky kľúčov v bitoch. Čím dlhší kľúč, tým vyšší stupeň kódovania a tým zložitejšie je pre neautorizovanú osobu odtajniť dané informácie.

Pri nedostatočnom alebo nedostatočne silnom šifrovanií nemusíte byť znepokojený, pokiaľ si neprezeráte alebo neposielate dôverné informácie ako napríklad číslo vašej kreditnej karty.

Stav šifrovania webovej stránky môžete rýchlo skontrolovať zistením stavu pomocu ikony uzamknutia v pravom dolnom rohu prehliadača. Ďalšie informácie nájdete v sekcii Kontrola bezpečnosti webovej stránky.